ইলেকট্রন
ইলেকট্রন যে একটি উপআনবিক কণিকা তা সর্বপ্রথম বিজ্ঞানী জে. জে. টমসন ১৮৯৭ সালে আবিষ্কার করেন। কেমব্রিজ বিশ্ববিদ্যালয়ের ক্যাভেন্ডিশ গবেষণাগারে ক্যাথোড রশ্মি নল নিয়ে গবেষণা করার সময় তিনি এই আবিষ্কার করেন। ক্যাথোড রশ্মি নল হল একটি সম্পূর্ণ বদ্ধ কাচের সিলিন্ডার যার মধ্যে দুইটি তড়িৎ ধারক (electrode) শুন্য স্থান দ্বারা পৃথ করা থাকে। যখন দুইটি তড়িৎ ধারকের মধ্যে বিভব পার্থক্য প্রয়োগ করা হয় তখন ক্যাথোড রশ্মি উৎপন্ন হয় এবং এর ফলে নলের মধ্যে আভার সৃষ্টি হয়। উপর্যুপরী পরীক্ষার মাধ্যমে টমসন প্রমাণ করেন যে চৌম্বকত্বের সাহায্যে রশ্মি থেকে ঋণাত্মক আধান পৃথক করা যায় না; তবে তড়িৎ ক্ষেত্র দ্বারা রশ্মিগুলোকে বিক্ষিপ্ত করা যায়। মূলত ইলেকট্রনের আবিষ্কার এবং এর অংশসমূহ সম্বন্ধে ধারণা লাভ করতে গিয়ে টমসনকে তিন তিনটি পরীক্ষা সম্পাদন করতে হয়েছিলো:
হামবার্তো ফার্নান্দেজ মোরান
হামবার্তো ফার্নান্দেজ-মোরান ভিলালোবস (; জন্ম: ১৮ ফেব্রুয়ারি, ১৯২৪ - মৃত্যু: ১৭ মার্চ, ১৯৯৯) মারাকাইবো এলাকায় জন্মগ্রহণকারী বিখ্যাত ভেনেজুয়েলীয় গবেষক ও বিজ্ঞানী ছিলেন। হীরের চাকু বা অস্ত্র চিকিৎসা কার্যোপযোগী ক্ষুদ্র ছুড়ি উদ্ভাবন করেন। সুপার কন্ডাক্টিং প্রযুক্তিভিত্তিক ইলেকট্রন মাইক্রোস্কোপের জন্য ইলেক্ট্রা ম্যাগনেটিক ল্যান্সের উল্লেখযোগ্য উন্নয়ন ঘটান হামবার্তো ফার্নান্দেজ মোরান। এছাড়াও অন্যান্য বৈজ্ঞানিক কর্মকাণ্ডে নিজেকে সম্পৃক্ত করেছেন তিনি। বিভিন্ন বৈজ্ঞানিক সাময়িকীতে তাঁর অনেকগুলো নিবন্ধ প্রকাশিত হয়েছে যাতে নাসার অ্যাপলো অভিযানসহ বিভিন্ন বিষয়ে আগ্রহ লক্ষ্য করা গেছে।